title: Regulamentul de punere în aplicare (UE) 2020/910 al Comisiei din 30 iunie 2020 de modificare a Regulamentelor de punere în aplicare (UE) 2015/1998, (UE) 2019/103 și (UE) 2019/1583 în ceea ce privește redesemnarea companiilor aeriene, a operatorilor și a entităților care furnizează controale de securitate pentru mărfurile și poșta care sosesc din țări terțe, precum și amânarea anumitor cerințe de reglementare în domeniul securității cibernetice, al verificării antecedentelor, al standardelor privind sistemele de detectare a explozivilor și al echipamentelor de detectare a urmelor de explozibili, ca urmare a pandemiei de COVID-19 (Text cu relevanță pentru SEE)

text:
                  1.7.2020

                  RO

                  Jurnalul Oficial al Uniunii Europene

                  L 208/43

         REGULAMENTUL DE PUNERE ÎN APLICARE (UE) 2020/910 AL COMISIEI
         din 30 iunie 2020
         de modificare a Regulamentelor de punere în aplicare (UE) 2015/1998, (UE) 2019/103 și (UE) 2019/1583 în ceea ce privește redesemnarea companiilor aeriene, a operatorilor și a entităților care furnizează controale de securitate pentru mărfurile și poșta care sosesc din țări terțe, precum și amânarea anumitor cerințe de reglementare în domeniul securității cibernetice, al verificării antecedentelor, al standardelor privind sistemele de detectare a explozivilor și al echipamentelor de detectare a urmelor de explozibili, ca urmare a pandemiei de COVID-19
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
         întrucât:

                     (1)

                     Efectele devastatoare ale pandemiei de COVID-19 asupra aviației civile internaționale și europene limitează drastic capacitatea statelor membre și a Uniunii Europene în ansamblu de a menține eficacitatea și eficiența intrărilor din lanțul de aprovizionare din țări terțe. Continuitatea și fluiditatea serviciilor de transport de marfă au o importanță strategică esențială pentru Uniune și joacă un rol fundamental în furnizarea bunurilor esențiale, inclusiv a medicamentelor, a echipamentelor medicale și a altor substanțe și produse.

                     (2)

                     Măsurile de securitate pentru mărfurile și poșta care sosesc în Uniune dintr-o țară terță, astfel cum sunt prevăzute la punctul 6.8 din anexa la Regulamentul de punere în aplicare (UE) 2015/1998 al Comisiei (2), impun desemnarea o dată la cinci ani a transportatorilor aerieni care aduc mărfuri și poștă în Uniunea Europeană în calitate de „transportatori aerieni de marfă sau poștă care efectuează operațiuni dintr-un aeroport al unei țări terțe către Uniune” (ACC3) și desemnarea o dată la trei ani a furnizorilor lor de servicii la sol în calitate de „agenți abilitați dintr-o țară terță validați UE în materie de securitate a aviației” (RA3) sau de „expeditori cunoscuți dintr-o țară terță validați UE în materie de securitate a aviației” (KC3).

                     (3)

                     Validarea UE de securitate a aviației pentru desemnarea ca ACC3, RA3 și KC3 necesită, ca parte a procesului, efectuarea, de către un validator UE de securitate a aviației, a unei vizite la sediul operatorului pentru a confirma implementarea efectivă a măsurilor.

                     (4)

                     Pe durata pandemiei de COVID-19, aceste vizite la fața locului, efectuate în vederea desemnării și redesemnării transportatorilor aerieni și a operatorilor de transport aerian de mărfuri din țări terțe, sunt grav afectate și/sau împiedicate din motive obiective care nu țin de responsabilitatea sau de controlul acestor transportatori sau operatori.

                     (5)

                     Un număr mare de desemnări ca ACC3, RA3 și KC3 urmează să expire în lunile următoare sau au expirat deja, neexistând posibilitatea de a se efectua vizita necesară de validare la fața locului. Fără statutul respectiv acordat de Uniune, acești operatori nu mai pot efectua operațiuni în cadrul lanțului de aprovizionare sigur având Uniunea ca destinație, făcând imposibilă continuarea unor operațiuni esențiale în această perioadă critică.

                     (6)

                     Este necesar să se adopte măsuri urgente care să instituie un temei juridic adecvat pentru implementarea unui proces alternativ și accelerat de validare UE de securitate a aviației a operatorilor din cadrul lanțului de aprovizionare având Uniunea ca destinație care sunt afectați de situația actuală.

                     (7)

                     Atât Regulamentul de punere în aplicare (UE) 2019/103 al Comisiei (3), cât și Regulamentul de punere în aplicare (UE) 2019/1583 al Comisiei (4), care modifică Regulamentul de punere în aplicare (UE) 2015/1998, au introdus cerințe de reglementare aplicabile începând cu 31 decembrie 2020 în domeniul verificării antecedentelor personalului aeronautic civil și, respectiv, al securității cibernetice. Capacitatea autorităților și a operatorilor de a pregăti implementarea în timp util a acestor cerințe este atât de grav afectată de efectele restricțiilor impuse ca urmare a pandemiei de COVID-19, încât data depunerii cererilor trebuie amânată.

                     (8)

                     Punctul 12.4.2.2 din anexa la Regulamentul de punere în aplicare (UE) 2015/1998 stabilește data de 1 septembrie 2020 ca data expirării utilizării sistemelor de detecție a explozibililor (EDS) de standard 2. Capacitatea unor aeroporturi din Uniune de a finaliza procesul de instalare și de activare a echipamentelor EDS de standard 3 este atât de grav afectată de restricțiile impuse ca urmare a pandemiei de COVID-19, încât data de expirare trebuie amânată. Deoarece echipamentele EDS de standard 3 oferă o performanță îmbunătățită și o capacitate mai mare de detecție, care pot contribui la creșterea securității, Comisia și statele membre își mențin angajamentul de a finaliza implementarea acestei tehnologii fără întârziere.

                     (9)

                     Punctul 12.6.3 din anexa la Regulamentul de punere în aplicare (UE) 2015/1998 a stabilit data de 1 iulie 2020 ca fiind data până la care autoritatea competentă poate permite continuarea utilizării echipamentelor de detecție a urmelor de explozibili (ETD) care nu respectă apendicele 12-L. Capacitatea unor aeroporturi din Uniune de a finaliza procesul de implementare a noilor echipamente EDS este atât de grav afectată de restricțiile impuse ca urmare a efectelor pandemiei de COVID-19, încât această dată trebuie amânată pentru a se evita consecințele juridice fără a se periclita nejustificat securitatea aviației.

                     (10)

                     Prin urmare, Regulamentele de punere în aplicare (UE) 2015/1998, (UE) 2019/103 și (UE) 2019/1583 trebuie modificate corespunzător.

                     (11)

                     Deoarece statutul acordat de Uniune unor operatori ACC3, RA3 și KC3 a expirat deja fie în timpul primei etape a actualei pandemii de COVID-19, fie în perioada imediat premergătoare acesteia, când trebuia lansat procesul relevant de validare UE în materie de securitate, prezentul regulament trebuie să își producă efectele retroactiv, permițând operatorilor al căror statut a expirat deja să beneficieze de măsurile pe care le prevede.

                     (12)

                     Măsurile prevăzute în prezentul regulament nu aduc atingere intereselor și drepturilor legitime și nici nu limitează așteptările altor transportatori aerieni, operatori sau state.

                     (13)

                     Pentru a furniza statelor membre temeiul juridic necesar lansării imediate a procesului alternativ și accelerat de validare și desemnare a operatorilor din lanțul de aprovizionare având Uniunea ca destinație, necesar reluării operațiunilor de transport de marfă către UE, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene.

                     (14)

                     Măsurile prevăzute în prezentul regulament sunt conforme cu avizul comitetului instituit prin articolul 19 din Regulamentul (CE) nr. 300/2008,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) 2015/1998 se modifică în conformitate cu anexa la prezentul regulament.

            Articolul 2
            La articolul 2 a doua teză din Regulamentul de punere în aplicare (UE) 2019/103, data de „31 decembrie 2020” se înlocuiește cu data de „31 decembrie 2021”.

            Articolul 3
            La punctul 26 din anexa la Regulamentul de punere în aplicare (UE) 2019/103, datele „31 decembrie 2020” și „30 iunie 2023” de la subpunctul 11.1.12 se înlocuiesc cu „31 decembrie 2021” și „30 iunie 2024”.

            Articolul 4
            La articolul 2 din Regulamentul de punere în aplicare (UE) 2019/1583, data de „31 decembrie 2020” se înlocuiește cu „31 decembrie 2021”.

            Articolul 5
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iunie 2020.

                  Pentru Comisie

                  Președintele

               Ursula VON DER LEYEN

            (1)  JO L 97, 9.4.2008, p. 72.

            (2)  Regulamentul de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației (JO L 299, 14.11.2015, p. 1).

            (3)  Regulamentul de punere în aplicare (UE) 2019/103 al Comisiei din 23 ianuarie 2019 de modificare a Regulamentului de punere în aplicare (UE) 2015/1998 în ceea ce privește clarificarea, armonizarea, simplificarea precum și consolidarea anumitor măsuri specifice de securitate a aviației (JO L 21, 24.1.2019, p. 13).

            (4)  Regulamentul de punere în aplicare (UE) 2019/1583 al Comisiei din 25 septembrie 2019 de modificare a Regulamentului de punere în aplicare (UE) 2015/1998 de stabilire a măsurilor detaliate de implementare a standardelor de bază comune din domeniul securității aviației în ceea ce privește măsurile de securitate cibernetică. (JO L 246, 26.9.2019, p. 15).

            ANEXĂ
            Anexa la Regulamentul de punere în aplicare (UE) 2015/1998 se modifică după cum urmează:

                        1.

                        Se adaugă următoarele puncte 6.8.1.7-6.8.1.9:

                                    „6.8.1.7.

                                    În perioada 1 aprilie 2020-31 decembrie 2020, autoritatea competentă poate aplica o derogare de la procedura stabilită la punctul 6.8.2 și poate desemna temporar un transportator aerian în calitate de ACC3, în cazul în care o validare UE de securitate a aviației nu poate avea loc din motive obiective legate de criza provocată de pandemia de COVID-19, care nu țin de responsabilitatea transportatorului aerian. Desemnarea este supusă următoarelor condiții:

                                                (a)

                                                transportatorul aerian are statutul ACC3 activ în locația din țara terță respectivă sau a deținut un statut ACC3 care nu a expirat înainte de 1 februarie 2020;

                                                (b)

                                                transportatorul aerian solicită noul statut autorității competente identificate la punctul 6.8.1.1 sau celei care deține responsabilitatea pentru desemnarea care urmează să expire, confirmând existența unor motive obiective care nu țin de responsabilitatea transportatorului aerian și care împiedică sau întârzie îndeplinirea cerințelor de la punctul 6.8.2;

                                                (c)

                                                transportatorul aerian își depune programul de securitate relevant și complet în raport cu toate punctele prevăzute în apendicele 6-G sau confirmă că actualul program este încă de actualitate;

                                                (d)

                                                transportatorul aerian depune o declarație semnată în care își confirmă angajamentul de a continua implementarea completă și efectivă a cerințelor de securitate pentru care a obținut în trecut statutul ACC3 actual sau expirat;

                                                (e)

                                                desemnarea unui transportator aerian ca ACC3 în temeiul prezentului punct se acordă pentru o perioadă care nu depășește șase luni de la data expirării actuale sau anterioare, după caz;

                                                (f)

                                                cererea, programul de securitate al transportatorului aerian și declarația de angajament sunt depuse fie în scris, fie în format electronic.

                                    6.8.1.8.

                                    Unde este cazul, autoritatea competentă poate conveni cu transportatorul aerian relevant amânarea validărilor anuale UE de securitate a aviației menționate la punctul 6.8.2.2 alineatul (2) litera (d), prin adăugarea acestora la numărul aeroporturilor care urmează să fie validate în anul următor al calendarului transportatorului aerian.

                                    6.8.1.9.

                                    În perioada de desemnare temporară menționată la punctul 6.8.1.7, autoritatea competentă efectuează, la aeroportul sau aeroporturile de sosire din locația ACC3 ale statului membru, cel puțin trei activități de monitorizare a conformității cu privire la controalele de securitate efectuate de ACC3, precum și de RA3 și KC3 care fac parte din lanțul său de aprovizionare. În absența unor zboruri directe operate de ACC3 înspre statul membru care a efectuat desemnarea, efectuarea activităților de monitorizare a conformității trebuie coordonată cu un alt stat membru înspre care ACC3 operează zboruri.”

                        2.

                        Se adaugă următoarele puncte 6.8.4.11 și 6.8.4.12:

                                    „6.8.4.11.

                                    În perioada 1 aprilie 2020-31 decembrie 2020, autoritatea competentă poate aplica o derogare de la procedura stabilită la punctul 6.8.5 și poate desemna temporar o entitate dintr-o țară terță în calitate de RA3 sau KC3, în cazul în care o validare UE de securitate a aviației nu poate avea loc din motive obiective legate de criza provocată de pandemia de COVID-19, care nu țin de responsabilitatea entității respective. Desemnarea este supusă următoarelor condiții:

                                                (a)

                                                entitatea deține statutul RA3 sau KC3 activ ori a deținut un statut RA3 sau KC3 care nu a expirat înainte de 1 februarie 2020;

                                                (b)

                                                entitatea solicită noul statut autorității competente care deține responsabilitatea pentru desemnarea care urmează să expire sau a expirat deja, confirmând existența unor motive obiective care nu țin de responsabilitatea entității și care împiedică sau întârzie îndeplinirea cerințelor de la punctul 6.8.5;

                                                (c)

                                                entitatea își depune programul de securitate relevant și complet în raport cu operațiunile efectuate sau confirmă că actualul program este încă de actualitate;

                                                (d)

                                                entitatea depune o declarație semnată în care își confirmă angajamentul de a continua implementarea completă și efectivă a cerințelor de securitate pentru care a obținut în trecut statutul RA3 sau KC3 actual sau expirat;

                                                (e)

                                                desemnarea unei entități ca RA3 sau KC3 în temeiul prezentului punct se acordă pentru o perioadă care nu depășește șase luni de la data expirării actuale sau anterioare, după caz;

                                                (f)

                                                cererea, programul de securitate al entității și declarația de angajament sunt depuse fie în scris, fie în format electronic.

                                    6.8.4.12.

                                    Entitățile menționate la punctul 6.8.4.8 al căror statut RA3 sau KC3 a expirat în perioada 1 februarie 2020-31 martie 2020 și care din motivele obiective menționate la punctul 6.8.4.11 nu au putut să se supună procesului de validare UE a securității stabilit la punctul 6.8.5 și desemnării ulterioare de către o autoritate competentă astfel cum se prevede la punctul 6.8.4, pot să solicite o desemnare temporară acordată de Comisie, în următoarele condiții:

                                                (a)

                                                entitatea solicită statutul RA3 sau KC3 Comisiei, confirmând existența unor motive obiective care nu țin de responsabilitatea entității și care împiedică sau întârzie îndeplinirea cerințelor de la punctul 6.8.5;

                                                (b)

                                                entitatea depune o declarație semnată în care își confirmă angajamentul de a continua implementarea completă și efectivă a cerințelor de securitate pentru care a obținut în trecut statutul RA3 sau KC3 expirat sau confirmă că programul său de securitate este încă de actualitate;

                                                (c)

                                                cererea și declarația de angajament sunt depuse fie în scris, fie în format electronic;

                                                (d)

                                                desemnarea unei entități ca RA3 sau KC3 în temeiul prezentului punct se acordă pentru o perioadă care nu depășește șase luni de la data expirării anterioare.”

                        3.

                        Punctul 11.1.2 se înlocuiește cu următorul text:

                                    „11.1.2.

                                    Persoanele recrutate pentru a aplica sau pentru a fi responsabile cu aplicarea controlului de securitate, a controlului accesului sau a altor măsuri de securitate într-o altă parte decât o zonă de securitate cu acces restricționat trebuie să fi trecut cu succes printr-o verificare a antecedentelor.
                                    Persoanele care au fost supuse unei verificări înainte de angajare trebuie să fie supuse unei verificări a antecedentelor până la 30 iunie 2021 cel târziu.”

                        4.

                        Punctul 12.4.2.2 se înlocuiește cu următorul text:

                                    „12.4.2.2.

                                    Standardul 2 expiră la 1 septembrie 2021.”

                        5.

                        Punctul 12.4.2.4 se înlocuiește cu următorul text:

                                    „12.4.2.4.

                                    Autoritatea competentă informează Comisia atunci când permite continuarea utilizării EDS de standard 2 începând cu 1 septembrie 2021.”

                        6.

                        Punctul 12.4.2.6 se înlocuiește cu următorul text:

                                    „12.4.2.6.

                                    Toate EDS trebuie să corespundă standardului 3 până la 1 septembrie 2021 cel târziu, cu excepția cazului în care se aplică prevederile de la punctul 12.4.2.3.”

                        7.

                        Punctul 12.6.3 se înlocuiește cu următorul text:

                                    „12.6.3.

                                    Autoritatea competentă poate permite utilizarea în continuare, până la 1 iulie 2021 cel târziu, a echipamentelor ETD necertificate în conformitate cu apendicele 12-L, care au fost instalate înainte de 1 iulie 2014 și care utilizează prelevarea de mostre de particule.”


title: Regulamentul de punere în aplicare (UE) 2020/911 al Comisiei din 30 iunie 2020 de specificare a caracteristicilor punctelor de acces pe suport radio cu arie de acoperire restrânsă în temeiul articolului 57 alineatul (2) din Directiva (UE) 2018/1972 a Parlamentului European și a Consiliului de instituire a Codului european al comunicațiilor electronice (Text cu relevanță pentru SEE)

text:
                  1.7.2020

                  RO

                  Jurnalul Oficial al Uniunii Europene

                  L 208/48

         REGULAMENTUL DE PUNERE ÎN APLICARE (UE) 2020/911 AL COMISIEI
         din 30 iunie 2020
         de specificare a caracteristicilor punctelor de acces pe suport radio cu arie de acoperire restrânsă în temeiul articolului 57 alineatul (2) din Directiva (UE) 2018/1972 a Parlamentului European și a Consiliului de instituire a Codului european al comunicațiilor electronice
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2018/1972 a Parlamentului European și a Consiliului din 11 decembrie 2018 de instituire a Codului european al comunicațiilor electronice (1), în special articolul 57 alineatul (2),
         întrucât:

                     (1)

                     Astfel cum se precizează în Directiva (UE) 2018/1972, având în vedere faptul că este posibil ca punctele de acces pe suport radio cu arie de acoperire restrânsă să aibă un impact pozitiv asupra utilizării spectrului de frecvențe radio și asupra dezvoltării comunicațiilor wireless în Uniune, instalarea punctelor de acces pe suport radio cu arie de acoperire restrânsă ar trebui să fie facilitată printr-un regim de instalare care să nu necesite autorizații.

                     (2)

                     Un punct de acces pe suport radio cu arie de acoperire restrânsă cuprinde diferite elemente, cum ar fi o unitate de prelucrare a semnalelor, un sistem de antene, conexiuni prin cablu și o carcasă. În unele cazuri, sistemul de antene sau anumite elemente ale acestui sistem ar putea fi instalate separat de celelalte elemente ale punctului de acces pe suport radio cu arie de acoperire restrânsă și ar putea fi conectate prin unul sau mai multe cabluri dedicate. Acesta poate fi cazul sistemelor de antene distribuite sau al unui sistem radio distribuit utilizat de unul sau de mai mulți operatori. Un punct de acces pe suport radio cu arie de acoperire restrânsă poate fi conceput astfel încât să deservească doi sau mai mulți utilizatori ai spectrului de frecvențe radio.

                     (3)

                     Pentru a asigura acceptarea lor de către public și instalarea durabilă, punctele de acces pe suport radio cu arie de acoperire restrânsă menționate la articolul 57 alineatul (1) al doilea paragraf din Directiva (UE) 2018/1972 ar trebui să aibă un impact vizual minim. Pentru a realiza acest lucru, ele ar trebui să fie invizibile sau montate pe structura de sprijin într-un mod care să nu deranjeze vizual. Funcționarea lor ar trebui, de asemenea, să asigure un nivel ridicat de protecție a sănătății publice, astfel cum se prevede în Recomandarea 1999/519/CE a Consiliului (2) privind limitarea expunerii publicului larg la câmpurile electromagnetice.

                     (4)

                     Directiva 2014/53/UE a Parlamentului European și a Consiliului privind armonizarea legislației statelor membre referitoare la punerea la dispoziție pe piață a echipamentelor radio (3) prevede că echipamentele radio, inclusiv punctele de acces pe suport radio cu arie de acoperire restrânsă, sunt construite astfel încât să asigure protecția sănătății și a siguranței persoanelor.

                     (5)

                     Caracteristicile fizice și tehnice ale punctelor de acces pe suport radio cu arie de acoperire restrânsă care fac obiectul articolului 57 alineatul (1) al doilea paragraf din Directiva (UE) 2018/1972 ar trebui, prin urmare, definite în termeni de volum maxim, restricții privind greutatea și putere maximă de emisie pentru a realiza conectivitatea utilizatorilor. Alegerea volumului maxim pentru a delimita impactul vizual al unui punct de acces pe suport radio cu arie de acoperire restrânsă ar trebui să permită flexibilitatea proiectului și adaptabilitatea la caracteristicile fizice și tehnice ale structurii de sprijin.

                     (6)

                     Studiul efectuat pentru Comisie „Regimul simplificat de instalare a punctelor de acces pe suport radio cu arie de acoperire restrânsă (4)” [Light Deployment Regime for Small-Area Wireless Access Points (SAWAPs)] demonstrează că un volum maxim de 20 de litri ar trebui să fie suficient pentru a include principalele elemente ale unui punct de acces pe suport radio cu arie de acoperire restrânsă, asigurând în același timp caracterul discret al acestuia. Acest volum maxim ar trebui să se aplice oricărei instalări a unui singur punct de acces pe suport radio cu arie de acoperire restrânsă care deservește unul sau mai mulți utilizatori ai spectrului de frecvențe radio, precum și a mai multor puncte de acces pe suport radio cu arie de acoperire restrânsă care utilizează în comun o infrastructură cu suprafață mică, cum ar fi un stâlp de iluminat, un semafor, un panou de afișaj sau o stație de autobuz, care, datorită dimensiunilor fizice și/sau unei prezențe dense într-o anumită zonă, riscă să creeze o supraîncărcare vizuală.

                     (7)

                     Punctele de acces pe suport radio cu arie de acoperire restrânsă ar trebui să respecte standardul european armonizat EN 62232:2017 (5)„Determinarea intensității câmpurilor de radiofrecvențe, a densității de putere și a ratei specifice de absorbție în apropierea stațiilor de bază utilizate pentru radiocomunicații în scopul evaluării expunerii umane”, care prevede o metodologie pentru instalarea stațiilor de bază, în funcție de puterea lor de emisie în scopul evaluării expunerii umane la câmpurile electromagnetice, în conformitate cu limitele stabilite în Recomandarea 1999/519/CE.

                     (8)

                     Acest standard se aplică tuturor tipurilor de stații de bază, împărțite în cinci clase de instalare, în funcție de puterea echivalentă izotropic radiată (EIRP), și anume: câțiva miliwați (clasa E0), 2 wați (clasa E2), 10 wați (clasa E10), 100 de wați (clasa E100), respectiv peste 100 de wați (clasa E+). Având în vedere distanțele de siguranță pentru instalare care trebuie respectate în conformitate cu acest standard și întrucât Directiva (UE) 2018/1972 prevede că punctele de acces pe suport radio cu arie de acoperire restrânsă ar trebui să fie echipamente cu putere redusă, prezentul regulament ar trebui să se aplice, printre clasele enumerate mai sus, numai claselor E0, E2 și E10. Conform tabelului 2 care figurează la punctul 6.2.4 din EN 62232:2017, partea radiantă inferioară a unei antene de clasa E10 trebuie să fie plasată la o înălțime de cel puțin 2,2 metri deasupra zonelor pietonale, pentru a asigura o distanță de cel puțin 20 cm între lobul principal al antenei și corpul unei persoane de 2 m înălțime (6).

                     (9)

                     Din motive estetice, instalarea într-un spațiu interior a punctelor de acces pe suport radio cu arie de acoperire restrânsă din clasa E10, care vor utiliza, probabil, limita maximă de 20 de litri, ar trebui limitată la spațiile interioare mari, cu o înălțime de cel puțin 4 metri, cum ar fi muzeele, stadioanele, centrele de conferință, aeroporturile, stațiile de metrou, gările feroviare sau centrele comerciale.

                     (10)

                     Greutatea și forma unui punct de acces pe suport radio cu arie de acoperire restrânsă nu ar trebui să necesite o consolidare structurală a structurii de sprijin utilizate.

                     (11)

                     Întrucât este prevăzută dezvoltarea în continuare a standardelor relevante, dacă acestea trebuie să acopere punctele de acces pe suport radio cu arie de acoperire restrânsă care utilizează sisteme de antene active, acestor puncte de acces nu ar trebui să li se aplice, în această etapă, regimul de instalare care să nu necesite autorizații.

                     (12)

                     Pentru ca autoritățile competente să își poată desfășura activitățile de supraveghere și monitorizare, în special în cazul mai multor sisteme de antene amplasate în același loc, orice operator care a instalat puncte de acces pe suport radio cu arie de acoperire restrânsă în conformitate cu caracteristicile prevăzute în prezentul regulament ar trebui să anunțe în timp util autoritatea competentă cu privire la instalarea și amplasarea acestor puncte de acces.

                     (13)

                     Prezentul regulament nu aduce atingere competențelor statelor membre de a stabili nivelurile agregate ale câmpurilor electromagnetice care rezultă din instalarea în același loc sau din acumularea într-un anumit spațiu a unor puncte de acces pe suport radio cu arie de acoperire restrânsă, conform articolului 57 alineatul (1) al doilea paragraf din Directiva (UE) 2018/1972, și de a asigura conformitatea lor cu limitele de expunere agregată aplicabile, în conformitate cu dreptul Uniunii, prin alte mijloace decât autorizațiile individuale.

                     (14)

                     Punerea în aplicare a prezentului regulament ar trebui monitorizată în mod regulat pentru a facilita revizuirea acestuia, dacă este necesar, ținând cont de practicile naționale și de evoluțiile în materie de standardizare, în special în ceea ce privește includerea sistemelor de antene active.

                     (15)

                     Prezentul regulament nu aduce atingere măsurilor naționale privind siguranța, furnizarea de utilități și respectarea proprietății private, inclusiv dreptului proprietarilor de a determina în ce mod își utilizează proprietatea.

                     (16)

                     Prezentul regulament nu aduce atingere aplicării unor regimuri mai puțin restrictive la nivel național pentru instalarea punctelor de acces pe suport radio cu arie de acoperire restrânsă, pentru a facilita o densitate proporțională și un impact vizual redus al implementării serviciilor de acces pe suport radio cu arie de acoperire restrânsă.

                     (17)

                     Măsurile prevăzute în prezentul regulament sunt conforme cu avizul Comitetului pentru comunicații,

               ADOPTĂ PREZENTUL REGULAMENT:

            Articolul 1
            Prezentul regulament stabilește caracteristicile fizice și tehnice ale punctelor de acces pe suport radio cu arie de acoperire restrânsă menționate la articolul 57 alineatul (1) al doilea paragraf din Directiva (UE) 2018/1972.
            Prezentul regulament nu se aplică punctelor de acces pe suport radio cu arie de acoperire restrânsă dotate cu sisteme de antene active.

            Articolul 2
            În sensul prezentului regulament, se aplică următoarele definiții:

                        1.

                        „putere echivalentă izotropic radiată (EIRP)” înseamnă produsul dintre puterea furnizată antenei și câștigul antenei într-o direcție dată, pentru o antenă izotropă;

                        2.

                        „sistem de antene” înseamnă o componentă hardware a unui punct de acces pe suport radio cu arie de acoperire restrânsă care radiază energia de frecvență radio în scopul furnizării de conectivitate pe suport radio către utilizatorii finali;

                        3.

                        „sistem de antene active” (active antenna systems – AAS) înseamnă un sistem de antene al unui punct de acces pe suport radio cu arie de acoperire restrânsă în care amplitudinea și/sau faza dintre elementele antenei sunt ajustate continuu, obținându-se astfel o diagramă a antenei care variază ca răspuns la variațiile pe termen scurt ale mediului radio. Această definiție exclude reglarea fasciculului pe termen lung, cum ar fi înclinația electrică fixă către partea de jos. Într-un punct de acces pe suport radio cu arie de acoperire restrânsă echipat cu un AAS, acesta din urmă este integrat în punctul de acces pe suport radio cu arie de acoperire restrânsă;

                        4.

                        „spațiu interior” înseamnă orice spațiu, inclusiv vehicule de transport, care are un plafon sau un acoperiș ori o structură sau un dispozitiv fix sau mobil ce poate acoperi întreg spațiul și care, cu excepția ușilor, a ferestrelor și a căilor de acces, este complet delimitat de pereți sau margini, fie permanent, fie temporar, indiferent de tipul de material folosit pentru acoperiș, pereți sau margini și indiferent dacă structura respectivă este permanentă sau temporară;

                        5.

                        „spațiu exterior” înseamnă orice spațiu care nu este interior.

            Articolul 3

               (1)   Punctele de acces pe suport radio cu arie de acoperire restrânsă menționate la articolul 57 alineatul (1) al doilea paragraf din Directiva (UE) 2018/1972 trebuie să fie integrate în totalitate și în condiții de siguranță în structura lor de sprijin și, prin urmare, invizibile pentru publicul larg sau să îndeplinească condițiile prevăzute la punctul A din anexa la prezentul regulament și cerințele standardului european prevăzute la punctul B din anexa la prezentul regulament.

               (2)   Primul paragraf nu aduce atingere competențelor statelor membre de a stabili nivelurile agregate ale câmpurilor electromagnetice care rezultă din instalarea în același loc sau din acumularea într-un anumit spațiu a unor puncte de acces pe suport radio cu arie de acoperire restrânsă și de a asigura conformitatea lor cu limitele de expunere agregată la câmpurile electromagnetice care sunt aplicabile în conformitate cu dreptul Uniunii, prin alte mijloace decât autorizațiile individuale.

               (3)   Operatorii care au instalat puncte de acces pe suport radio cu arie de acoperire restrânsă care îndeplinesc caracteristicile prevăzute la alineatul (1) informează autoritățile competente cu privire la instalarea și amplasarea acestor puncte de acces.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 21 decembrie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iunie 2020.

                  Pentru Comisie

                  Președintele

               Ursula VON DER LEYEN

            (1)  JO L 321, 17.12.2018, p. 36.

            (2)  Recomandarea 1999/519/CE a Consiliului din 12 iulie 1999 privind limitarea expunerii publicului larg la câmpurile electromagnetice (0 Hz-300 GHz) (JO L 199, 30.7.1999, p. 59).

            (3)  Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (JO L 153, 22.5.2014, p. 62).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706

            (5)  Aplicabil pentru gama de frecvențe 110 MHz-100 GHz.

            (6)  Anexa C.4 la EN 62232:2017.

            ANEXĂ
            A.   Condițiile prevăzute la articolul 3 alineatul (1)

                        1.

                        Volumul total al părții vizibile a unui punct de acces pe suport radio cu arie de acoperire restrânsă care deservește unul sau mai mulți utilizatori ai spectrului nu trebuie să depășească 20 de litri.

                        2.

                        Volumul total al părților vizibile ale mai multor puncte de acces pe suport radio cu arie de acoperire restrânsă care utilizează în comun o infrastructură cu suprafață mică, cum ar fi un stâlp de iluminat, un semafor, un panou de afișaj sau o stație de autobuz, nu trebuie să depășească 20 de litri.

                        3.

                        În cazurile în care sistemul de antene și alte elemente ale punctului de acces pe suport radio cu arie de acoperire restrânsă, cum ar fi o unitate de radiofrecvență, un procesor digital, o unitate de stocare, un sistem de răcire, alimentarea cu energie electrică, conexiunile prin cablu, elementele de racordare sau elementele de împământare și fixare, sunt instalate separat, orice parte a acestor elemente care depășește 20 de litri trebuie să fie invizibilă.

                        4.

                        Punctul de acces pe suport radio cu arie de acoperire restrânsă trebuie să respecte caracteristicile vizuale care asigură consecvența vizuală cu structura de sprijin și să aibă o dimensiune proporțională cu dimensiunea globală a structurii de sprijin, o formă coerentă, culori neutre și cabluri ascunse și să nu creeze, împreună cu alte puncte de acces pe suport radio cu arie de acoperire restrânsă care sunt deja instalate în situri adiacente, o supraîncărcare vizuală.

                        5.

                        Greutatea și forma unui punct de acces pe suport radio cu arie de acoperire restrânsă nu trebuie să necesite o consolidare structurală a structurii de sprijin.

                  B.   Cerințele din standardul european menționat la articolul 3 alineatul (1)

                        1.

                        Instalarea trebuie efectuată în conformitate cu clasele E0, E2 și E10 din tabelul 2 care figurează la punctul 6.2.4 din standardul european EN 62232:2017 „Determinarea intensității câmpurilor de radiofrecvențe, a densității de putere și a ratei specifice de absorbție în apropierea stațiilor de bază utilizate pentru radiocomunicații în scopul evaluării expunerii umane”.

                        2.

                        Un punct de acces pe suport radio cu arie de acoperire restrânsă din clasa de instalare E10 trebuie să fie utilizat doar în spațiul exterior sau în spații interioare cu o înălțime de cel puțin 4 m.

                        3.

                        În cazul în care sunt amplasate în același loc mai multe sisteme de antene (sau elemente ale acestor sisteme) care corespund unuia sau mai multor puncte de acces pe suport radio cu arie de acoperire restrânsă, criteriile aplicabile EIRP incluse în referința de la punctul 1 se aplică sumei EIRP corespunzătoare tuturor sistemelor de antene amplasate în același loc (sau porțiunilor din aceste sisteme).


title: Regulamentul de punere în aplicare (UE) 2020/1031 al Comisiei din 15 iulie 2020 privind autorizarea acidului benzoic ca aditiv pentru hrana porcilor pentru îngrășat (titularul autorizației: DSM Nutritional Products Ltd reprezentat de DSM Nutritional Products Sp. Z o.o) (Text cu relevanță pentru SEE)

text:
                  16.7.2020

                  RO

                  Jurnalul Oficial al Uniunii Europene

                  L 227/21

         REGULAMENTUL DE PUNERE ÎN APLICARE (UE) 2020/1031 AL COMISIEI
         din 15 iulie 2020
         privind autorizarea acidului benzoic ca aditiv pentru hrana porcilor pentru îngrășat (titularul autorizației: DSM Nutritional Products Ltd reprezentat de DSM Nutritional Products Sp. Z o.o)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru acidul benzoic. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                     (3)

                     Cererea vizează autorizarea acidului benzoic ca aditiv pentru hrana porcilor pentru îngrășat, acesta urmând a fi clasificat în categoria „aditivi zootehnici”.

                     (4)

                     În avizul său din 15 mai 2019 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, acidul benzoic nu are un efect negativ asupra sănătății animalelor, asupra siguranței consumatorilor sau asupra mediului. Aceasta a concluzionat, de asemenea, că aditivul este un iritant pentru piele și un iritant sever pentru ochi. Prin urmare, trebuie luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivului. Autoritatea a concluzionat că acidul benzoic are potențialul de a fi eficace în ceea ce privește îmbunătățirea performanțelor zootehnice ale porcilor pentru îngrășat. Autoritatea nu a considerat necesară prevederea unor cerințe specifice de monitorizare ulterioară introducerii pe piață. În plus, autoritatea a verificat raportul privind metoda analitică a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea acidului benzoic arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, trebuie autorizată utilizarea preparatului respectiv, astfel cum se specifică în anexa la prezentul regulament.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Se autorizează preparatul menționat în anexă, aparținând categoriei „aditivi zootehnici” și grupei funcționale „alți aditivi zootehnici”, ca aditiv destinat hranei pentru animale, în condițiile stabilite în anexa respectivă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  EFSA Journal 2019; 17(6):5727.

            ANEXĂ

                        Numărul de identificare al aditivului

                        Numele titularului autorizației

                        Aditiv

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        mg de substanță activă/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: alți aditivi zootehnici (îmbunătățirea parametrilor zootehnici)

                        4d210

                        DSM Nutritional Products Ltd, reprezentată de DSM Nutritional Products Sp. Z o.o

                        Acid benzoic

                           Compoziția aditivului

                        Acid benzoic (≥ 99,9 %)
                        -------------

                           Caracterizarea substanței active

                        Acid benzencarboxilic, acid fenilcarboxilic,
                        C7H6O2

                        Număr CAS 65-85-0
                        Nivelul maxim de impurități:
                        Acid ftalic: ≤ 100 mg/kg
                        Bifenil: ≤ 100 mg/kg
                        -------------

                           Metodă analitică
                            (1)

                        Pentru cuantificarea acidului
                        benzoic în aditivul destinat hranei pentru animale:

                                    —

                                    titrare cu hidroxid de sodiu (Farmacopeea Europeană, monografia 0066).

                              Pentru cuantificarea acidului benzoic în preamestecuri și în hrana pentru animale: – cromatografie lichidă cu fază inversată cu detecție UV (RP- HPLC/UV) – metodă bazată pe ISO9231:2008

                        Porci pentru îngrășat

                        —

                        3 000

                        10 000

                                    1.

                                    În instrucțiunile de utilizare a aditivului și a preamestecului trebuie menționate condițiile de depozitare și stabilitatea la tratament termic.

                                    2.

                                    Aditivul nu trebuie utilizat cu alte surse de acid benzoic sau benzoați.

                                    3.

                                    Instrucțiunile de utilizare trebuie să indice următoarele: „Furajele suplimentare care conțin acid benzoic nu trebuie utilizate ca atare ca hrană pentru porcii pentru îngrășat. Furajele suplimentare care conțin acid benzoic trebuie amestecate bine cu alte materii prime furajere din rația zilnică”.

                                    4.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile trebuie să fie utilizate cu echipament de protecție individuală, inclusiv cu echipamente de protecție cutanată și oculară.

                        5 august 2030

               (1)  Detaliile metodelor analitice pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2020/1032 al Comisiei din 15 iulie 2020 privind autorizarea preparatului de Bacillus subtilis DSM 28343 ca aditiv furajer destinat vițeilor pentru creștere și porcilor pentru îngrășat (titularul autorizației Lactosan GmbH & Co. KG) (Text cu relevanță pentru SEE)

text:
                  16.7.2020

                  RO

                  Jurnalul Oficial al Uniunii Europene

                  L 227/24

         REGULAMENTUL DE PUNERE ÎN APLICARE (UE) 2020/1032 AL COMISIEI
         din 15 iulie 2020
         privind autorizarea preparatului de Bacillus subtilis DSM 28343 ca aditiv furajer destinat vițeilor pentru creștere și porcilor pentru îngrășat (titularul autorizației Lactosan GmbH & Co. KG)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unor astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, au fost transmise două cereri de autorizații pentru preparatul de Bacillus subtilis DSM 28343. Cererile în cauză au fost însoțite de informațiile și documentele necesare în conformitate cu articolul 7 alineatul (3) din regulamentul respectiv.

                     (3)

                     Cererile se referă la autorizarea preparatului de Bacillus subtilis DSM 28343 ca aditiv furajer destinat vițeilor pentru creștere și porcilor pentru îngrășat, urmând să fie clasificat în categoria de aditivi „aditivi zootehnici”.

                     (4)

                     În avizele sale din 6 martie 2018 (2), 4 iulie 2019 (3) și 15 mai 2019 (4), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de Bacillus subtilis DSM 28343 nu are efecte adverse asupra sănătății animalelor, asupra siguranței consumatorilor sau asupra mediului. Autoritatea a concluzionat de asemenea că aditivul trebuie considerat o substanță potențial sensibilizantă pentru căile respiratorii și că nu se poate trage nicio concluzie cu privire la potențialul său de sensibilizare a pielii. Prin urmare, Comisia consideră că este necesar să fie luate măsuri adecvate de protecție pentru a se preveni efectele adverse asupra sănătății umane, în special în ceea ce îi privește pe utilizatorii aditivului. Autoritatea a concluzionat că aditivul are un efect semnificativ asupra ratelor de creștere la vițeii pentru creștere și poate avea un efect pozitiv asupra creșterii în greutate a porcilor pentru îngrășat. Autoritatea nu consideră că sunt necesare cerințe specifice pentru monitorizarea după introducerea pe piață. În plus, autoritatea a verificat raportul privind metoda analitică a aditivului furajer, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea preparatului de Bacillus subtilis DSM 28343 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, trebuie autorizată utilizarea preparatului respectiv, astfel cum se specifică în anexa la prezentul regulament.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizare
            Preparatul specificat în anexă, aparținând categoriei de aditivi „aditivi zootehnici” și grupei funcționale „stabilizatori ai florei intestinale”, este autorizat ca aditiv pentru hrana animalelor, în condițiile menționate în anexa respectivă.

            Articolul 2
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  EFSA Journal 2018;16(3):5220.

            (3)  EFSA Journal 2019;17(7):5793.

            (4)  EFSA Journal 2019;17(5):5725.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de furaj complet cu un conținut de umiditate de 12 %

                           Categoria aditivilor zootehnici. Grupa funcțională: stabilizatori ai florei intestinale

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Compoziția aditivului

                        Preparat de Bacillus subtilis DSM 28343 cu un conținut minim de 1 × 1010 CFU/g de aditiv
                        Stare solidă
                        --------------

                           Caracterizarea substanței active:

                        Spori viabili de Bacillus subtilis DSM 28343
                        --------------

                           Metoda analitică
                            (1)

                        Pentru identificarea Bacillus subtilis DSM 28343 în aditivul furajer, în preamestecuri și în furaje: electroforeză în gel în câmp pulsatil (PFGE)
                        Pentru numărarea Bacillus subtilis DSM 28343 în aditivul furajer, în preamestecuri și în furaje: Metoda dispersiei pe placă cu triptonă soia agar – EN 15784

                        Viței pentru creștere
                        Porci pentru îngrășat

                        -
                        -

                        1 × 109

                        2 × 108

                        -

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Utilizarea la vițeii pentru creștere este limitată la înlocuitorii de lapte.

                                    3.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale legate de utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipament individual de protecție.

                        5 august 2030

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2020/1027 al Comisiei din 14 iulie 2020 privind modificarea Regulamentelor de punere în aplicare (UE) nr. 771/2014, (UE) nr. 1242/2014 și (UE) nr. 1243/2014 în ceea ce privește punerea în aplicare și monitorizarea măsurilor specifice de atenuare a impactului epidemiei de COVID-19 în sectorul pescuitului și acvaculturii

text:
                  16.7.2020

                  RO

                  Jurnalul Oficial al Uniunii Europene

                  L 227/1

         REGULAMENTUL DE PUNERE ÎN APLICARE (UE) 2020/1027 AL COMISIEI
         din 14 iulie 2020
         privind modificarea Regulamentelor de punere în aplicare (UE) nr. 771/2014, (UE) nr. 1242/2014 și (UE) nr. 1243/2014 în ceea ce privește punerea în aplicare și monitorizarea măsurilor specifice de atenuare a impactului epidemiei de COVID-19 în sectorul pescuitului și acvaculturii
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 508/2014 al Parlamentului European și al Consiliului din 15 mai 2014 privind Fondul european pentru pescuit și afaceri maritime (1), în special articolul 18 alineatul (3), articolul 72 alineatul (3), articolul 97 alineatul (2) și articolul 107 alineatul (3),
         întrucât:

                     (1)

                     Regulamentul (UE) 2020/560 al Parlamentului European și al Consiliului (2) a modificat Regulamentul (UE) nr. 508/2014 pentru a introduce măsuri specifice de atenuare a impactului epidemiei de COVID-19 în sectorul pescuitului și acvaculturii.

                     (2)

                     Pentru a permite punerea în aplicare a Regulamentului (UE) 2020/560, modelul pentru programele operaționale din cadrul Fondului european pentru pescuit și afaceri maritime („FEPAM”) și structura planurilor de acordare a compensațiilor pentru operatorii din regiunile ultraperiferice, prevăzute în Regulamentul de punere în Aplicare (UE) nr. 771/2014 al Comisiei (3), trebuie să fie ajustate, ținându-se cont de cerințele noilor măsuri.

                     (3)

                     Punerea în aplicare a Regulamentului (UE) 2020/560 necesită, de asemenea, ajustarea specificațiilor tehnice și a normelor referitoare la prezentarea datelor cumulative privind operațiunile și la informațiile care trebuie transmise de statele membre, stabilite în Regulamentele de punere în Aplicare (UE) nr. 1242/2014 (4) și (UE) nr. 1243/2014 (5) ale Comisiei. Aceste ajustări trebuie să permită o monitorizare și raportare fiabilă a operațiunilor legate de atenuarea impactului epidemiei de COVID-19. În temeiul articolului 97 alineatul (1) litera (a) din Regulamentul (UE) nr. 508/2014, termenul anual pentru prezentarea datelor cumulative privind operațiunile este 31 martie. Aceasta înseamnă că statele membre trebuie să prezinte informațiile respective în formatul modificat începând din martie 2021, pentru a asigura o raportare coerentă și armonizată.

                     (4)

                     Prin urmare, Regulamentele de punere în Aplicare (UE) nr. 771/2014, (UE) nr. 1242/2014 și (UE) nr. 1243/2014 trebuie să fie modificate în consecință.

                     (5)

                     Pentru a permite aplicarea promptă a măsurilor prevăzute de prezentul regulament, din cauza urgenței în ceea ce privește asigurarea sprijinului necesar, prezentul regulament trebuie să intre în vigoare în ziua următoare datei publicării sale.

                     (6)

                     Măsurile prevăzute de prezentul regulament sunt conforme cu avizul Comitetului pentru Fondul european pentru pescuit și afaceri maritime,

               ADOPTĂ PREZENTUL REGULAMENT:

            Articolul 1
            Modificări ale Regulamentului de punere în Aplicare (UE) nr. 771/2014
            Regulamentul de punere în aplicare (UE) nr. 771/2014 se modifică după cum urmează:

                        1.

                        Secțiunea 4.5 din anexa I se înlocuiește cu textul stipulat în anexa I la prezentul regulament.

                        2.

                        Secțiunea 8.2 din anexa I se înlocuiește cu textul stipulat în anexa I la prezentul regulament.

                        3.

                        Anexa II se modifică în conformitate cu anexa I la prezentul regulament.

            Articolul 2
            Modificări ale Regulamentului de punere în Aplicare (UE) nr. 1242/2014
            Regulamentul de punere în aplicare (UE) nr. 1242/2014 se modifică după cum urmează:

                        1.

                        Anexa I se modifică în conformitate cu anexa II la prezentul regulament.

                        2.

                        În anexa V, rândul I.9 din tabelul 1 se înlocuiește cu textul stipulat în anexa II la prezentul regulament.

            Articolul 3
            Modificări ale Regulamentului de punere în Aplicare (UE) nr. 1243/2014
            Regulamentul de punere în aplicare (UE) nr. 1243/2014 se modifică după cum urmează:

                        1.

                        Anexa I se modifică în conformitate cu anexa III la prezentul regulament.

                        2.

                        În anexa II, rândul I.9 se înlocuiește cu textul stipulat în anexa III la prezentul regulament.

            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 iulie 2020.

                  Pentru Comisie

                  Președintele

               Ursula VON DER LEYEN

            (1)  Regulamentul (UE) nr. 508/2014 al Parlamentului European și al Consiliului din 15 mai 2014 privind Fondul european de pescuit și afaceri maritime și de abrogare a Regulamentelor (CE) nr. 2328/2003, (CE) nr. 861/2006, (CE) nr. 1198/2006 și (CE) nr. 791/2007 ale Consiliului și a Regulamentului (UE) nr. 1255/2011 al Parlamentului European și al Consiliului (JO L 149, 20.5.2014, p. 1).

            (2)  Regulamentul (UE) 2020/560 al Parlamentului European și al Consiliului din 23 aprilie 2020 de modificare a Regulamentelor (UE) nr. 508/2014 și (UE) nr. 1379/2013 în ceea ce privește măsurile specifice de atenuare a impactului epidemiei de COVID-19 în sectorul pescuitului și acvaculturii (JO L 130, 24.4.2020, p. 11).

            (3)  Regulamentul de punere în Aplicare (UE) nr. 771/2014 al Comisiei din 14 iulie 2014 de stabilire a unor norme în conformitate cu Regulamentul (UE) nr. 508/2014 al Parlamentului European și al Consiliului privind Fondul european pentru pescuit și afaceri maritime în ceea ce privește modelul pentru programele operaționale, structura planurilor pentru acordarea de compensații pentru costurile suplimentare suportate de operatorii implicați în pescuit, în acvacultură, în prelucrarea și în comercializarea anumitor produse obținute din pescuit și din acvacultură din zonele ultraperiferice, modelul de transmitere a datelor financiare, conținutul rapoartelor de evaluare ex ante, precum și cerințele minime privind planul de evaluare care urmează să fie prezentat în conformitate cu Fondul european pentru pescuit și afaceri maritime (JO L 209, 16.7.2014, p. 20.)

            (4)  Regulamentul de punere în Aplicare (UE) nr. 1242/2014 al Comisiei din 20 noiembrie 2014 de stabilire, în temeiul Regulamentului (UE) nr. 508/2014 al Parlamentului European și al Consiliului privind Fondul european pentru pescuit și afaceri maritime, a normelor privind prezentarea datelor relevante cumulative cu privire la operațiuni (JO L 334, 21.11.2014, p. 11).

            (5)  Regulamentul de punere în aplicare (UE) nr. 1243/2014 al Comisiei din 20 noiembrie 2014 de stabilire a unor norme în temeiul Regulamentului (UE) nr. 508/2014 al Parlamentului European și al Consiliului privind Fondul european pentru pescuit și afaceri maritime în ceea ce privește informațiile care trebuie trimise de statele membre, precum și în ceea ce privește necesitățile în materie de date și sinergiile dintre potențialele surse de date (JO L 334, 21.11.2014, p. 39).

            ANEXA I

               1.
               Anexa I la Regulamentul de punere în aplicare (UE) nr. 771/2014 al Comisiei se modifică după cum urmează:

                           1.

                           Secțiunea 4.5 se înlocuiește cu următorul text:

                                       „4.5.

                                          Descrierea metodei de calculare a compensației în conformitate cu anumite criterii relevante identificate pentru fiecare dintre activitățile desfășurate în temeiul articolului 40 alineatul (1), al articolelor 53, 54, 55, 67 și al articolului 69 alineatul (3) din Regulamentul (UE) nr. 508/2014

                                                      <4.5 type=«S» maxlength=«4500» input=«M»>”

                           2.

                           Secțiunea 8.2 se înlocuiește cu următorul text:

                                       „8.2.

                                          Contribuția FEPAM și rata cofinanțării pentru prioritățile Uniunii, asistența tehnică și alte forme de sprijin (în euro)

                                                   Sprijin total

                                                   Alocație principală (finanțare totală, cu excepția rezervei de performanță)

                                                   Rezervă de performanță

                                                   Cuantumul rezervei de performanță ca proporție din sprijinul total din partea Uniunii

                                                   Priorități ale Uniunii

                                                   Măsură (măsuri) în temeiul priorităților Uniunii

                                                   Contribuție FEPAM
                                                   (inclusiv rezerva de performanță)

                                                   Contrapartidă națională
                                                   (inclusiv rezerva de performanță)

                                                   Rată de cofinanțare FEPAM

                                                   Sprijin din partea FEPAM

                                                   Contrapartidă națională

                                                   Rezervă de performanță FEPAM

                                                   Contrapartidă națională  (1)

                                                   a

                                                   b

                                                   c = a/(a + b) × 100

                                                   d = a – f

                                                   e = b – g

                                                   f

                                                   g = b × (f/a)

                                                   h = f/a × 100

                                                               1.

                                                               Promovarea unui pescuit sustenabil din punct de vedere al mediului, eficient din punct de vedere al utilizării resurselor, inovator, competitiv și bazat pe cunoaștere

                                                   Articolul 33 alineatul (1) literele (a), (b) și (c), articolul 34 și articolul 41 alineatul (2)

                                                      <8.2 type="N" input="M">

                                                      <8.2 type="N" input="M">

                                                   50 %

                                                      <8.2 type="N" input="M">

                                                   Articolul 33 alineatul (1) litera (d) și articolul 44 alineatul (4a)

                                                      <8.2 type="N" input="M">

                                                      <8.2 type="N" input="M">

                                                   maximum 75 %
                                                   minimum 20 %

                                                   0

                                                   0

                                                   Alocarea financiară pentru restul priorității 1 a Uniunii

                                                      <8.2 type="N" input="M">

                                                      <8.2 type="N" input="M">

                                                   maximum 75 %
                                                   minimum 20 %

                                                      <8.2 type="N" input="M">

                                                               2.

                                                               Promovarea unei acvaculturi sustenabile din punct de vedere al mediului, eficiente din punct de vedere al utilizării resurselor, inovatoare, competitive și bazate pe cunoaștere

                                                      <8.2 type="N" input="M">

                                                      <8.2 type="N" input="M">

                                                   maximum 75 %
                                                   minimum 20 %

                                                      <8.2 type="N" input="M">

                                                               3.

                                                               Promovarea punerii în aplicare a PCP

                                                   ameliorarea și furnizarea de cunoștințe științifice; colectarea și gestionarea datelor [articolul 13 alineatul (3) din FEPAM]

                                                      <8.2 type="N" input="M">

                                                      <8.2 type="N" input="M">

                                                   80 %

                                                      <8.2 type="N" input="M">

                                                   sprijinirea monitorizării, a controlului și a executării, prin consolidarea capacității instituționale și printr-o administrație publică eficace fără creșterea sarcinii administrative [articolul 76 alineatul (2) literele (a)-(d) și (f)-(l)] [articolul 13 alineatul (2) din FEPAM]

                                                      <8.2 type="N" input="M">

                                                      <8.2 type="N" input="M">

                                                   90 %

                                                      <8.2 type="N" input="M">

                                                   sprijinirea monitorizării, a controlului și a executării, prin consolidarea capacității instituționale și o administrație publică eficace fără creșterea sarcinii administrative [articolul 76 alineatul (2) litera (e)] [articolul 13 alineatul (2) din FEPAM]

                                                      <8.2 type="N" input="M">

                                                      <8.2 type="N" input="M">

                                                   70 %

                                                      <8.2 type="N" input="M">

                                                               4.

                                                               Sporirea ocupării forței de muncă și a coeziunii teritoriale

                                                      <8.2 type="N" input="M">

                                                      <8.2 type="N" input="M">

                                                   maximum 85 %
                                                   minimum 20 %

                                                      <8.2 type="N" input="M">

                                                               5.

                                                               Promovarea comercializării și a prelucrării

                                                   Ajutorul pentru depozitare (articolul 67)

                                                      <8.2 type="N" input="M">

                                                      <8.2 type="N" input="M">

                                                   100 %

                                                   0

                                                   0

                                                   0

                                                   Compensația pentru regiunile ultraperiferice (articolul 70) [articolul 13 alineatul (4) din FEPAM]

                                                      <8.2 type="N" input="M">

                                                      <8.2 type="N" input="M">

                                                   100 %

                                                      <8.2 type="N" input="M">

                                                   Alocarea financiară pentru restul priorității 5 a Uniunii

                                                      <8.2 type="N" input="M">

                                                      <8.2 type="N" input="M">

                                                   maximum 75 %
                                                   minimum 20 %

                                                      <8.2 type="N" input="M">

                                                               6.

                                                               Promovarea punerii în aplicare a politicii maritime integrate

                                                      <8.2 type="N" input="M">

                                                      <8.2 type="N" input="M">

                                                   maximum 75 %
                                                   minimum 20 %

                                                      <8.2 type="N" input="M">

                                                   Asistența tehnică

                                                      <8.2 type="N" input="M">

                                                      <8.2 type="N" input="M">

                                                   maximum 75 %
                                                   minimum 20 %

                                                   0

                                                   0

                                                   0

                                                   Total (calculat în mod automat):

                                                      <8.2 type="N" input="G">

                                                      <8.2 type="N" input="G">

                                                   NA

                                                      <8.2 type="N" input="G">

                                                      <8.2 type="N" input="G">

                                                      <8.2 type="N" input="G">

                                                      <8.2 type="N" input="G">

                                                   NA

               2.
               În anexa II la Regulamentul de punere în aplicare (UE) nr. 771/2014, se introduce următoarea secțiune 5a:

                           „5a.

                              Descrierea metodelor de calcul și de implementare a măsurilor de compensare a pierderilor economice rezultate în urma epidemiei de COVID-19 menționate la articolul 70 alineatul (1) al doilea paragraf din Regulamentul (UE) nr. 508/2014

                                          <4.5 type="S" maxlength="3500" input="M">”

               (1)  Contrapartida națională este împărțită proporțional între alocația principală și rezerva de performanță.”

            ANEXA II

               1.
               În anexa I la Regulamentul de punere în aplicare (UE) nr. 1242/2014 al Comisiei, în prima coloană, „Câmp”, se introduce următorul câmp 25:

                           „25

                              Atenuarea impactului epidemiei de COVID-19”

               2.
               În anexa V la Regulamentul de punere în aplicare (UE) nr. 1242/2014, în tabelul 1 din anexa V, rândul I.9 se înlocuiește cu următorul text:

                           „I.9

                           Articolul 33 și articolul 44 alineatul (4a)
                           Încetarea temporară a activităților de pescuit

                                       —

                                       Numărul pescarilor vizați

                           1

                           Numeric

                           Da, dacă operațiunea privește pescuitul maritim”

                                       —

                                       Numărul de zile în cauză

                           2

                           Numeric

            ANEXA III

               1.

                  În anexa I la Regulamentul de punere în aplicare (UE) nr. 1243/2014, se introduce următoarea parte F:

               „PARTEA F

                  Atenuarea impactului epidemiei de COVID-19

                           Câmp

                           Conținutul câmpului

                           Observație

                           Necesități în materie de date și sinergii

                           25

                           Atenuarea impactului epidemiei de COVID-19

                           Atenuarea impactului epidemiei de COVID-19
                           Cod 0 = nelegat de COVID-19
                           Cod 1 = legat de COVID-19

                           Specific FEPAM”

                        2.

                        În anexa II la Regulamentul de punere în aplicare (UE) nr. 1243/2014, rândul I.9 se înlocuiește cu următorul text:

                                    „I.9

                                    Articolul 33 și articolul 44 alineatul (4a)
                                    Încetarea temporară a activităților de pescuit

                                                —

                                                Numărul pescarilor vizați

                                                —

                                                Numărul de zile în cauză”